PHOL กำไร Q3/58 วูบเกือบ 80% แจงต้นทุนสูง-ค่าใช้จ่ายเพิ่ม
PHOL เผยกำไร Q3/58 วูบเกือบ 80% หลังต้นทุนสูง-ค่าใช้จ่ายเพิ่ม โดยได้รับผลกระทบจากการอ่อนค่าของเงินบาทและการตั้งสำรองค่าใช้จ่ายจ่ายล่วงหน้าของโครงการด้านระบบบำบัดน้ำ
10 พ.ย. 2558

บริษัท ผลธัญญะ จำกัด (มหาชน) หรือ PHOL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 2.61 ล้านบาท หรือมีกำไรสุทธิ 0.02 บาทต่อหุ้นลดลง 79.54% จากช่วงเดียวกันของปีก่อนที่มีกำไรสุทธิ 12.75 ล้านบาท หรือมีกำไรสุทธิ 0.08 บาทต่อหุ้น
ขณะที่งวด 9 เดือน มีกำไรสุทธิ 18.1 ล้านบาท หรือมีกำไรสุทธิ 0.11 บาทต่อหุ้นลดลง 41.35% จากช่วงเดียวกันของปีก่อนที่มีกำไรสุทธิ 30.9 ล้านบาท หรือมีกำไรสุทธิ 0.19 บาทต่อหุ้น
โดยกำไรในไตรมาสดังกล่าวที่ลดลงเนื่องจากต้นทุนสินค้ามีการปรับตัวเพิ่มขึ้นและได้รับผลกระทบจากการอ่อนค่าของเงินบาท ขณะที่การขายสินค้าในกลุ่มลูกค้าหน่วยงานราชการมีอัตรากำไรขั้นต้นต่ำมีจำนวนเพิมขึ้น นอกจากนี้ยังมีค่าใช้จ่ายในการขายและบริหารเพิ่มขึ้นจากการตั้งสำรองค่าใช้จ่ายจ่ายล่วงหน้าของโครงการด้านระบบบำบัดน้ำ